पाएं अपने शहर की ताज़ा ख़बरें और फ्री ई-पेपरडाउनलोड करें
जालंधर. भोगपुर रोड पर आधे घंटे के भीतर दो सड़क हादसे हुए। एक हादसे में परिवार का इकलौता कमाने वाला गुजर गया, तो दूसरे ने सिविल इंजीनियर को हमेशा के लिए छीन लिया। घर से दूध लेने निकले सिविल इंजीनियर को बुलंदपुर अड्डे के पास तेज रफ्तार ट्रक ने कुचल डाला। हादसा सुबह करीब साढ़े नौ बजे हुआ। ट्रक युवक और उसकी बाइक को घसीटता हुआ दूसरी तरफ चल गया और एक कार को भी टक्कर मार दी। बाइक सवार युवक की मौत हो गई, जबकि दूसरी कार का चालक घायल हुआ है। मृतक बुलंदपुर के ही रहने वाले सुखमनजीत सिंह (22) के शव को पोस्टमार्टम के लिए भेजा है।
थाना मकसूदां के सब-इंस्पेक्टर प्रीतम सिंह ने बताया कि सुखमनजीत सिंह ने सिविल इंजीनियरिंग का डिप्लोमा किया हुआ था। अब वह आईलेट्स की तैयारी कर रहा था। उसके पिता कश्मीर सिंह हैंडीकैप है। उसका एक भाई और बहन है। वह सबसे बड़ा था। सुबह वह बुलंदपुर अड्डे से कुछ दूरी पर दूध लेने के लिए अपने डिस्कवर बाइक पर गया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn